**ХУУЛЬ ТОГТООМЖИЙН ТУХАЙ ХУУЛЬД НЭМЭЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛЭХ АЖЛЫН ТАЙЛАН**

2019 он

**АГУУЛГА**

1. Нийтлэг зүйл
2. Хуулийн төслийн үр нөлөөг үнэлэх шалгуур үзүүлэлт
3. Хуулийн төслөөс үр нөлөөг үнэлэх хэсэг
4. Урьдчилан сонгосон шалгуур үзүүлэлтэд тохирох шалгах хэрэгсэлийн дагуу үнэлсэн хуулийн төслийн үр нөлөөний үнэлгээ
5. Үр дүн, зөвлөмж

**Нэг. Нийтлэг зүйл**

Хууль тогтоомжийн тухай хуульд нэмэлт оруулах тухай хуулийн төсөлд шалгуур үзүүлэлтийн дагуу дүн шинжилгээ хийн, түүний үр нөлөөг тооцож, хуулийн төслийг боловсронгуй болгоход энэхүү үнэлгээний ажлын зорилго нь оршино.

Хуулийн төслийн /цаашид “хуулийн төсөл” гэх/ үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хууль тогтоомжийн төслийн үр нөлөөг үнэлэх тооцох аргачлал”[[1]](#footnote-1)-д заасны дагуу

* Шалгуур үзүүлэлтийг сонгох;
* Хуулийн төслөөс үр нөлөө тооцох хэсгээ тогтоох;
* Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
* Үр дүнг үнэлэх, зөвлөмж өгөх гэсэн үе шатыг баримтлан гүйцэтгэлээ.

Хуулийн төслийн нөлөөг үнэлэхдээ үндсэн 6 шалгуур үзүүлэлтийн хүрээнд тэдгээрийг шалгах хэрэгслийг ашиглан хуулийн төслийн зохицуулалтууд нь уг хуулийн төслийг боловсруулах болсон үндэслэл, хэрэгцээ шаардлагад нийцсэн эсэх, хуулийн төслийн зорилгод нийцсэн, түүнд хүрэх боломжтой байдлаар тусгагдсан эсэхэд дүн шинжилгээ хийснээс гадна хуулийн төслийн зохицуулалт практикт хэрэгжих боломжийг туршсан байдалд дүн шинжилгээ хийлээ.

**Хоёр. Хуулийн төслийн үр нөлөөг үнэлэх шалгуур үзүүлэлт**

 Хууль тогтоомжийн тухай хуулийн “**Хууль тогтоомжийн төсөл боловсруулах ажлыг зохион байгуулах” гэсэн 3 дугаар бүлэгт 18 дугаар зүйлийн дараа** нэмэлтээр

 1.Хууль санаачлагч боловсруулсан хууль тогтоомжийн төслөө холбогдох тооцоо, судалгаа, тайлангийн хамт Үндэсний аюулгүй байдлын зөвлөлд хүргүүлж тухайн хууль тогтоомжийн төсөл Монгол Улсын Үндэсний аюулгүй байдлын үзэл баримтлалд нийцэх, эсэх асуудлаар санал авдаг, заавал биелэгдэх шинжтэй байнгын ажиллагааг тусгана.

 2.Үндэсний аюулгүй байдлын зөвлөл хууль тогтоомжийн төслийг Монгол Улсын Үндэсний аюулгүй байдлын үзэл баримтлалд нийцүүлэн тодотгох шаардлагатай гэж үзвэл зөвлөмж, нийцэхгүй гэж үзвэл дүгнэлт гаргах, түүнчлэн нийцсэн гэж үзсэн тохиолдолд зөвлөмж, дүгнэлт гаргахгүй байх;

 3.Хууль тогтоомжийн төслийн талаар гаргасан Үндэсний аюулгүй байдлын зөвлөлийн зөвлөмж болон дүгнэлтийг Монгол Улсын Үндэсний аюулгүй байдлын зөвлөлийн нарийн бичгийн дарга Улсын Их Хурлын чуулганы нэгдсэн хуралдаанд заавал танилцуулж, тухайн хууль тогтоомжийн төсөл Монгол Улсын Үндэсний аюулгүй байдлын үзэл баримтлалд нийцэх, эсэх асуудлыг хянан үзэж, харгалзах боломжийг шийдвэр гаргагч нарт олгохоор;

 4.Улсын Их Хуралд өргөн мэдүүлэх хууль тогтоомжийн төсөлд Үндэсний аюулгүй байдлын зөвлөлийн гаргасан зөвлөмж ба дүгнэлтийг заавал хавсаргах шаардлагыг тус тус тусгасан бөгөөд эдгээрээс хуулийн төслөөс “Үндэсний аюулгүй байдлын зөвлөл хууль тогтоомжийн төслийг Монгол Улсын Үндэсний аюулгүй байдлын үзэл баримтлалд нийцүүлэн тодотгох шаардлагатай гэж үзвэл зөвлөмж, нийцэхгүй гэж үзвэл дүгнэлт гаргах, түүнчлэн нийцсэн гэж үзсэн тохиолдолд зөвлөмж, дүгнэлт гаргахгүй байх**” гэсэн** зохицуулалтыг сонгон авч үр нөлөөг үнэлэх бөгөөд дараах шалгуур үзүүлэлтийг сонгосон болно:

- Практикт хэрэгжих боломж;

- Хүлээн зөвшөөрөгдөх байдал;

- Зардал;

- Харилцан уялдаа

“Практикт хэрэгжих боломж” шалгуур үзүүлэлтийн хүрээнд хуулийн төслийн зохицуулалтыг дагаж мөрдөх буюу хэрэгжүүлэх боломж байгаа эсэх, мөн хэрэгжүүлэх субъект, байгууллага нь хэн байх вэ гэдгийг Хууль тогтоомжийн тухай хуулийн хүрээнд шалгана.

“Хүлээн зөвшөөрөгдөх байдал” шалгуур үзүүлэлтийн хүрээнд хуулийн төслөөр үүрэг хүлээлгэсэн, шинэ чиг үүрэг нэмсэн зохицуулалтад шууд хамаарах этгээд хуулийн төслийн зохицуулалтыг хүлээн зөвшөөрөх эсэхийг шалгахын тулд сонгосон болно.

“Зардал” шалгуур үзүүлэлтийг хуулийн төслөөр хэрэгжүүлэгч этгээдэд төсвийн ачаалал үүсгэх эсэх, хуулийг хэрэгжүүлэхтэй холбоотой зардал гарахыг тооцон судлах байдлаар сонгов.

“Харилцан уялдаа” гэсэн шалгуур үзүүлэлтийг хуулийн төслийн зөрчил, давхардал, хийдлийг судлах зорилгоор сонгов.

**Гурав. Хуулийн төслөөс үр нөлөөг үнэлэх хэсгийг тогтоосон байдал**

 Хууль тогтоомжийн тухай хуулийн 3 дугаар бүлгийн 18 дугаар зүйлийн дараа “Хууль тогтоомжийн төслийг Үндэсний аюулгүй байдлын зөвлөлөөр хэлэлцүүлэх, санал авах” гэсэн агуулга бүхий 19[[2]](#endnote-1) дүгээр зүйл нэмэлтээр оруулна:

 “191 дүгээр зүйл.Хууль тогтоомжийн төслийг Үндэсний аюулгүй байдлын зөвлөлөөр хэлэлцүүлэх, санал авах.

 191.1.Хууль санаачлагч боловсруулсан хууль тогтоомжийн төслөө хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт Үндэсний аюулгүй байдлын зөвлөл /цаашид “Зөвлөл” гэх/-д хянуулахаар хүргүүлнэ.

 191.2.Хууль тогтоомжийн төслийг Зөвлөлд ажлын албаар нь дамжуулан хүргүүлнэ.

 191.3.Зөвлөлийн ажлын алба чиг үүргийнхээ дагуу холбогдох ажиллагааг хийж, хууль тогтоомжийн төслийг хүлээн авсан өдрөөс хойш 30 хоногийн дотор Зөвлөлийн хуралдаанаар хэлэлцүүлэх ажлыг зохион байгуулна.

 191.4.Зөвлөлөөс хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гарна.

 191.5.Хууль тогтоомжийн төслийг Монгол Улсын Үндэсний аюулгүй байдлын үзэл баримтлал, бодлогод нийцүүлэн тодотгох шаардлагатай гэж үзсэн тохиолдолд Зөвлөл зөвлөмж гаргана.

 191.6.Хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцэхгүй гэж үзсэн тохиолдолд Зөвлөл дүгнэлт гаргана.

 191.7.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж, дүгнэлтэд төрийн нууцтай холбоотой асуудал тусгагдсан бол хүргүүлэх, танилцах, хэлэлцэх ажиллагаа нууцын журмаар явагдана.

 191.8.Засгийн газраас санаачилж буй хуулийн төслийг энэ хуулийн 20.12-т заасан хуралдаанаас өмнө Зөвлөлд хүргүүлж хэлэлцүүлсэн байна.

 191.9.Үндэсний аюулгүй байдлын зөвлөл хууль тогтоомжийн төслийн талаарх зөвлөмж, дүгнэлтээ энэ хуулийн 191.3-т заасан хугацаанд гаргаж, хууль санаачлагчид хүргүүлээгүй бол тухайн хууль тогтоомжийн төслийг Үндэсний аюулгүй байдлын үзэл баримтлалд нийцсэн гэж үзнэ.

 191.10.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж болон дүгнэлтийг Монгол Улсын Үндэсний аюулгүй байдлын зөвлөлийн нарийн бичгийн дарга Улсын Их Хурлын чуулганы нэгдсэн хуралдаанд заавал танилцуулна. “ гэж нэмэх тул энэхүү зохицуулалтыг шалгуур үзүүлэлтийг баримтлан үнэлнэ.

**Дөрөв.** **Урьдчилан сонгосон шалгуур үзүүлэлтэд тохирох шалгах хэрэгсэлийн дагуу үнэлсэн хуулийн төслийн үр нөлөөний үнэлгээ**

Урьдчилан сонгосон шалгуур үзүүлэлтэд тохирсон аргачлалд тодорхойлогдсон дараах шалгах хэрэгслүүд байна.

|  |  |  |  |
| --- | --- | --- | --- |
| Д/д | Шалгуур үзүүлэлт | Үр нөлөөг үнэлэх хэсэг | Тохирох шалгах хэрэгсэл |
| 1 | Практикт хэрэгжих боломж | “191 дүгээр зүйл.Хууль тогтоомжийн төслийг Үндэсний аюулгүй байдлын зөвлөлөөр хэлэлцүүлэх, санал авах. 191.1.Хууль санаачлагч боловсруулсан хууль тогтоомжийн төслөө хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт Үндэсний аюулгүй байдлын зөвлөл /цаашид “Зөвлөл” гэх/-д хянуулахаар хүргүүлнэ. 191.2.Хууль тогтоомжийн төслийг Зөвлөлд ажлын албаар нь дамжуулан хүргүүлнэ. 191.3.Зөвлөлийн ажлын алба чиг үүргийнхээ дагуу холбогдох ажиллагааг хийж, хууль тогтоомжийн төслийг хүлээн авсан өдрөөс хойш 30 хоногийн дотор Зөвлөлийн хуралдаанаар хэлэлцүүлэх ажлыг зохион байгуулна.   191.4.Зөвлөлөөс хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гарна. 191.5.Хууль тогтоомжийн төслийг Монгол Улсын Үндэсний аюулгүй байдлын үзэл баримтлал, бодлогод нийцүүлэн тодотгох шаардлагатай гэж үзсэн тохиолдолд Зөвлөл зөвлөмж гаргана. 191.6.Хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцэхгүй гэж үзсэн тохиолдолд Зөвлөл дүгнэлт гаргана. 191.7.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж, дүгнэлтэд төрийн нууцтай холбоотой асуудал тусгагдсан бол хүргүүлэх, танилцах, хэлэлцэх ажиллагаа нууцын журмаар явагдана. 191.8.Засгийн газраас санаачилж буй хуулийн төслийг энэ хуулийн 20.12-т заасан хуралдаанаас өмнө Зөвлөлд хүргүүлж хэлэлцүүлсэн байна.  191.9.Үндэсний аюулгүй байдлын зөвлөл хууль тогтоомжийн төслийн талаарх зөвлөмж, дүгнэлтээ энэ хуулийн 191.3-т заасан хугацаанд гаргаж, хууль санаачлагчид хүргүүлээгүй бол тухайн хууль тогтоомжийн төслийг Үндэсний аюулгүй байдлын үзэл баримтлалд нийцсэн гэж үзнэ.  191.10.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж болон дүгнэлтийг Монгол Улсын Үндэсний аюулгүй байдлын зөвлөлийн нарийн бичгийн дарга Улсын Их Хурлын чуулганы нэгдсэн хуралдаанд заавал танилцуулна. “ | Практикт турших |
| 2 | Хүлээн зөвшөөрөгдөх байдал | Хүлээн зөвшөөрөх байдлын судалгаа хийх |
| 3 | Зардал | Зардлын тооцоо хийх |

Дээрх шалгах хэрэгслийн дагуу хуулийн төслийн үр нөлөөг дараах байдлаар үнэллээ.

4.1. “Практикт хэрэгжих боломж” шалгуур үзүүлэлтийн хүрээнд хийсэн үнэлгээ:

|  |
| --- |
| “191 дүгээр зүйл.Хууль тогтоомжийн төслийг Үндэсний аюулгүй байдлын зөвлөлөөр хэлэлцүүлэх, санал авах. 191.1.Хууль санаачлагч боловсруулсан хууль тогтоомжийн төслөө хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт Үндэсний аюулгүй байдлын зөвлөл /цаашид “Зөвлөл” гэх/-д хянуулахаар хүргүүлнэ. 191.2.Хууль тогтоомжийн төслийг Зөвлөлд ажлын албаар нь дамжуулан хүргүүлнэ. 191.3.Зөвлөлийн ажлын алба чиг үүргийнхээ дагуу холбогдох ажиллагааг хийж, хууль тогтоомжийн төслийг хүлээн авсан өдрөөс хойш 30 хоногийн дотор Зөвлөлийн хуралдаанаар хэлэлцүүлэх ажлыг зохион байгуулна.   191.4.Зөвлөлөөс хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гарна. 191.5.Хууль тогтоомжийн төслийг Монгол Улсын Үндэсний аюулгүй байдлын үзэл баримтлал, бодлогод нийцүүлэн тодотгох шаардлагатай гэж үзсэн тохиолдолд Зөвлөл зөвлөмж гаргана. 191.6.Хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцэхгүй гэж үзсэн тохиолдолд Зөвлөл дүгнэлт гаргана. 191.7.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж, дүгнэлтэд төрийн нууцтай холбоотой асуудал тусгагдсан бол хүргүүлэх, танилцах, хэлэлцэх ажиллагаа нууцын журмаар явагдана. 191.8.Засгийн газраас санаачилж буй хуулийн төслийг энэ хуулийн 20.12-т заасан хуралдаанаас өмнө Зөвлөлд хүргүүлж хэлэлцүүлсэн байна.  191.9.Үндэсний аюулгүй байдлын зөвлөл хууль тогтоомжийн төслийн талаарх зөвлөмж, дүгнэлтээ энэ хуулийн 191.3-т заасан хугацаанд гаргаж, хууль санаачлагчид хүргүүлээгүй бол тухайн хууль тогтоомжийн төслийг Үндэсний аюулгүй байдлын үзэл баримтлалд нийцсэн гэж үзнэ.  191.10.Хууль тогтоомжийн төслийн талаарх Үндэсний аюулгүй байдлын зөвлөлийн зөвлөмж болон дүгнэлтийг Монгол Улсын Үндэсний аюулгүй байдлын зөвлөлийн нарийн бичгийн дарга Улсын Их Хурлын чуулганы нэгдсэн хуралдаанд заавал танилцуулна. “ |

Хуулийн төсөлд туссан боловсруулсан хууль тогтоомжийн төслөө хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт Үндэсний аюулгүй байдлын зөвлөлд хянуулахаар хүргүүлэх үйл ажиллагааг хууль санаачлагч хариуцана. Хууль санаачлагч одоо хүчин төгөлдөр мөрдөгдөж буй Хууль тогтоомжийн тухай хуулийн 20.4, 21.1 дэх хэсэгт “Төрийн захиргааны төв байгууллага боловсруулсан хууль тогтоомжийн төслөө хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт хууль зүйн асуудал эрхэлсэн төрийн захиргааны төв байгууллагад хянуулахаар хүргүүлнэ. Хууль тогтоомжийн төсөл төсвийн зардал нэмэгдүүлэх, орлого бууруулах үр дагаврыг бий болгохоор бол санхүү, төсвийн асуудал эрхэлсэн төрийн захиргааны төв байгууллагад хянуулахаар хүргүүлнэ.”, “Ерөнхийлөгч, Улсын Их Хурлын гишүүн санаачилсан хууль тогтоомжийн төслөө түүний үзэл баримтлал, танилцуулга, хууль тогтоомжийн хэрэгцээ, шаардлагыг урьдчилан тандан судалсан, эсхүл тухайн харилцааг зохицуулж байгаа хууль тогтоомжийн хэрэгжилтийн үр дагаварт үнэлгээ хийсэн, хууль тогтоомжийн төслийн үр нөлөөг үнэлсэн, хууль тогтоомжийг хэрэгжүүлэхтэй холбогдон гарах зардлын тооцоо хийсэн тайлангийн хамт санал, дүгнэлт авахаар Засгийн газарт хүргүүлнэ.” Гэсэн журмын дагуу Засгийн газар болон Хууль зүй, дотоод хэргийн яаманд тус тус хүргүүлж байгаа тул     хуульд нэмэлтээр орж байгаа зохицуулалт **практикт хэрэгжих боломжтой гэж үнэлэв.**

4.2. “Хүлээн зөвшөөрөгдөх байдал” шалгуур үзүүлэлтийн хүрээнд хийсэн үнэлгээ:

Энэ шалгуур үзүүлэлтийн хүрээнд хуулийн төслийн зохицуулалтыг хэрэглэх байгууллага хүлээн зөвшөөрч, хэрэгжүүлэх боломжтой эсэх тухай хуулийн төслийн зохицуулалтын нөлөөлөхүйц байдал, хэрэгжих боломжийг судалж, дүн шинжилгээ хийлээ.

**Хууль тогтоомжийн тухай хуулийн “Хуулийн төслийн төрөл, бүтэц, хэлбэр, эх бичвэрт тавих шаардлага” гэсэн дөрөвдүгээр бүлгийн 29 дүгээр зүйлд хуулийн төслийн эх бичвэрийн агуулгад тавих нийтлэг шаардлагыг томъёолсон бөгөөд “**29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх;” гэж заасан бөгөөд энэхүү зохицуулалтыг хэрхэн хэрэгжүүлэх нарийвчилсан зохицуулалтыг хуульд тусгаж өгөөгүй байна. Хууль тогтоомжийн тухай хуулийн үндсэн зорилт нь “хууль, Улсын Их Хурлын бусад шийдвэр /цаашид “хууль тогтоомж” гэх/-ийг санаачлах, боловсруулах ажиллагааны үндэслэл, чанарыг сайжруулах, түүнд олон нийтийн оролцоог хангах, хууль тогтоомжийн төсөлд тавих шаардлагыг тодорхойлох” тул хуулийг хэрэгжүүлэгч хууль санаачлагч субьектүүд өөрийн боловсруулж буй хууль тогтоомжийн төслийн чанарыг сайжруулах, тухайн хуулийн төслийн Монгол Улсын Үндсэн хууль, Монгол Улсын олон улсын гэрээ болон бусад хууль, үндэсний аюулгүй байдлын үзэл баримтлалтай уялдсан байх гэсэн зорилготой бүрэн нийцэж байгаа болно. Хууль тогтоомжийн тухай хууль хүчин төгөлдөр мөрдөгдөж эхэлснээс хойш төрийн захиргааны төв байгууллага, хууль санаачлагчаас боловсруулж буй зарим хуулийн төсөлдөө Үндэсний аюулгүй байдлын зөвлөлөөс санал авч байгаа бөгөөд тухайлбал 2018 онд УИХ-ын гишүүн С.Бямбацогт өөрийн санаачлан боловсруулсан “Гэмт хэрэг, зөрчлөөс урьдчилан сэргийлэх тухай”, УИХ-ын гишүүн Ж.Энхбаяр “Цэргийн тэтгэвэр, тэтгэмжийн тухай хуульд нэмэлт, өөрчлөлт оруулах тухай”, өөрийн санаачлан боловсруулсан ХЗДХЯ “Шашин шүтэх, эс шүтэх эрх чөлөөний тухай”, “Ашгийн төлөө бус хуулийн этгээдийн тухай”, ЗГХЭГ “Цахим мэдээллийн аюулгүй байдлын тухай”, УИХ “Монгол Улсын Үндсэн хуульд нэмэлт, өөрчлөлт оруулах тухай” хуулийн төслийн талаар тус тус Үндэсний аюулгүй байдлын зөвлөл болон түүний Ажлын албанаас санал авсан бөгөөд хуулийн төсөлд Зөвлөлийн орон тооны болон орон тооны бус шинжээчид хамтарсан дүгнэлт гаргаж хүргүүлсэн байна.

4.3. “Зардал”-ын шалгуур үзүүлэлтийн хүрээнд хийсэн үнэлгээ:

Одоо мөрдөгдөж байгаа хуулийн хүрээнд хууль санаачлагч боловсруулсан хууль тогтоомжийн төсөлд санал авах байгууллага нэгээр нэмэгдэж байгаа тул шинээр чиг үүрэг үүсэхгүй одоо байгаа зохицуулалт, техник, хүний нөөцийн хүрээнд хэрэгжүүлэх боломжтой бөгөөд харин Үндэсний аюулгүй байдлын зөвлөлийн Ажлын албанд шинээр чиг үүрэг нэмэгдэнэ. Гэхдээ нэмэлт зардал гаргахгүйгээр одоо ажиллаж байгаа бүтэц орон тооны хүрээнд шижээчид дээрх чиг үүргийг хариуцах боломжтой талаар зардын тооцооны тайлангийн үр дүн гарсан.

* 1. Хуулийн төслийн уялдаа холбоог шалгах

Хуулийн төслийн уялдаа холбоог шалгах хүрээнд дараахь асуултад хариулах замаар хуулийн төслийн уялдаа холбоог тогтоолоо:

|  |  |  |
| --- | --- | --- |
|  | Шалгах асуултууд |  |
|  1 | Төслийн зохицуулалт тухайн тогтоолын зорилттой нийцэж байгаа эсэх? | Нийцэж байна. |
| 2 | Хуулийн төслийн хууль тогтоомж гэсэн хэсэгт заасан хуулиудын нэр тухайн харилцаанд хамаарах хууль мөн эсэх? | нийцэж байгаа |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх? | нийцэж байгаа |
| 4 | Хуулийн төслийн зүйл заалт тухайн хуулийн төсөл болон бусад хуулийн заалттай нийцэж байгаа эсэх? | Зөрчилдсөн зүйл заалт байхгүй.  |
| 5 | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх? | Бусад хуулийн зүйл заалттай давхардсан зүйл байхгүй.  |
| 6 | Хуулийн төслийг хэрэгжүүлэх этгээдийг тодорхой тусгасан эсэх? | ҮАБЗ-ийн ажлын алба, хууль санаачлагч. |
| 7 | Хуулийн төсөлд шаардлагатай зохицуулалтыг орхигдуулсан эсэх? | Орхигдуулсан зохицуулалт байхгүй, холбогдох хууль тогтоомжид өөрчлөлт оруулахыг даалгасан. |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх? | Чиг үүрэг давхардуулсан зүйл байхгүй |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Боломжгүй  |
| 10 | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Албан татвар, хураамж, төлбөр тогтоосон зүйл байхгүй. |
| 11 | Тухайн хуулийн төсөлд тусгасан тусгай зөвшөөрөлтэй холбоотой зохицуулалтыг аж ахуйн үйл ажиллагааны тусгай зөвшөөрлийн тухай хуульд тусгасан эсэх? | Тусгай зөвшөөрөлтөй холбоотой асуудал үүсгэхгүй. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх? | Хүний эрхийг хязгаарласан зохицуулалт агуулаагүй. эерэг үр дагавар бүхий зохицуулалттай. |
| 13 | Хуулийн төслийн зүйл, заалт жендэрийн эрх тэгш байдлыг хангасан эсэх? | байхгүй. |
| 14 | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх? | Байхгүй |
| 15 | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх? | Байхгүй |
| 16 | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх? | Тодорхой тусгасан.  |

Түүнчлэн энэхүү шалгах хэрэгслийн дагуу тогтоолын төслийг Хууль тогтоомжийн тухай хуулийн 29 дүгээр зүйлд заасан хууль тогтоомжийн төслийн эх бичвэрийн агуулгад тавих нийтлэг шаардлага, 30 дугаар зүйлд заасан хуулийн төслийн хэл зүй, найруулгад тавих нийтлэг шаардлагад нийцүүлэн боловсруулсан эсэхийг шалгахдаа Хууль тогтоомжийн тухай хуулийн дараахь заалтад заасан шаардлагыг хангасан эсэхэд хариулт өгөх замаар шалгалаа.

|  |
| --- |
| Хууль тогтоомжийн тухай хуулийн 29 дүгээр зүйлд заасан Хуулийн төслийн эх бичвэрийн агуулгад тавих нийтлэг шаардлага |
| Хууль тогтоомжийн тухай хуулийн зохицуулалт | Хуулийн төслийн зохицуулалтад үнэлгээ хийсэн байдал |
| 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Шаардлагыг хангасан. Уялдсан байгаа. |
| 29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Тухайн асуудлыг зохицуулах нийгмийн харилцааг бүрэн тусгаж өгөөгүй, зарим асуудлыг засгийн газар үүрэг өгөх байдлаар шилжүүлж зохицуулсан байна. |
| 29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Шаардлага хангасан. |
| 29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Шаардлага хангасан. |
| 29.1.5.зүйл, хэсэг, заалт нь хоорондоо зөрчилгүй байх; | Шаардлага хангасан  |
| 29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Шаардлага хангасан.  |
| 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Шаардлага хангасан |
| 29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Шаардлага хангасан  |
| 29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Шаардлага хангасан  |
| 29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Боловсруулсан  |
| 29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Шаардлага хангасан  |
| Хууль тогтоомжийн тухай хуулийн 30 дугаар зүйлд заасан Хуулийн төслийн хэл зүй, найруулгад тавих нийтлэг шаардлага |
| 30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Шаардлага хангасан |
| 30.1.2.нэг нэр томьёогоор өөр өөр ойлголтыг илэрхийлэхгүй байх; | Шаардлага хангасан |
| 30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Шаардлага хангасан |
| 30.1.4.хүч оруулсан нэр томьёо хэрэглэхгүй байх; | Шаардлага хангасан  |
| 30.1.5.жинхэнэ нэрийг ганц тоон дээр хэрэглэх. | Шаардлага хангасан  |

**Тав.Үр дүн, зөвлөмж**

Хуулийн төслийн үр нөлөөг үнэлэхэд сонгон авсан практикт хэрэгжих боломж, хүлээн зөвшөөрөгдөх байдал, зардын шалгуур үзүүлэлтээр хуулийн төсөлд тусгагдсан агуулгаар үр нөлөө гарна гэж үнэлсэн.

Хууль тогтоомжийн тухай хуульд нэмэлт, өөрчлөлт оруулах тухай хуулийн төслийн үр нөлөөг “Хууль тогтоомжийн төслийн үр нөлөөг үнэлэх аргачлал”-ын дагуу үнэлэхэд төсөл нь практикт хэрэгжих боломжтой, хүлээн зөвшөөрөгдөхүйц, нэмэлт зардал гарахгүй үр өгөөжтэй байдлаар боловсруулагдсан байна.

---оОо---

1. Засгийн газрын 2016 оны 59 дүгээр тогтоолын 3 дугаар хавсралтаар баталсан [↑](#footnote-ref-1)
2. [↑](#endnote-ref-1)